b'\n_START_ARTICLE_\nPorvoon kirkkoyhteis\xc3\xb6\n_START_PARAGRAPH_\nPorvoon kirkkoyhteis\xc3\xb6 (tunnetaan my\xc3\xb6s nimell\xc3\xa4 Porvoon sopimus) on kahdentoista eurooppalaisen anglikaanisen ja luterilaisen kirkon v\xc3\xa4linen sopimus, joka neuvoteltiin kirkkojen v\xc3\xa4lill\xc3\xa4 J\xc3\xa4rvenp\xc3\xa4\xc3\xa4ss\xc3\xa4 vuonna 1992. Nimi tulee siit\xc3\xa4, ett\xc3\xa4 viimeisen\xc3\xa4 neuvottelup\xc3\xa4iv\xc3\xa4n\xc3\xa4 vietettiin ehtoollista Porvoon tuomiokirkossa. Sopimusasiakirja, nimelt\xc3\xa4\xc3\xa4n Porvoon yhteinen julkilausuma, sis\xc3\xa4lt\xc3\xa4\xc3\xa4 viisi lukua. Sopimuksen p\xc3\xa4\xc3\xa4asiallinen sis\xc3\xa4lt\xc3\xb6 on t\xc3\xa4yden ehtoollisyhteyden luominen sen allekirjoittaneiden kirkkokuntien v\xc3\xa4lille.'